钦定古今图书集成/方舆汇编/职方典/第1262卷 > 《潮音阁四首》前人
## 钦定古今图书集成/方舆汇编/职方典/第1262卷 > 《潮音阁四首》前人

高阁凭虚台十寻，卷帘疏雨动微吟。江天云鸟自来
去，楚泽风烟无古今。山色渐疑衡岳近，花源欲问武
陵深。新春尚阻东归楫，落日谁堪话此心。

又

台下春云及寺门，懒夫睡起正开轩。烟芜涨野平堤
绿，江雨随风入夜喧。道意萧疏惭岁月，归心迢递忆
乡园。年来身迹如漂梗，自笑迂痴欲手援。

又

雨霁僧堂钟磬清，春溪月色特分明。沙边宿鹭寒无

又

“尽日僧斋不厌闲，独馀春睡得相关。檐前水涨遂无
地，江外云晴忽有山。”远客趁墟招渡急，舟人晒网得
鱼还。也知世事终无补，亦复心存出处间。